มีอาการไข้หวัด เจ็บคอ เวียนหัว ไอ มันคือไข้หวัดอะไรคะ
สวัสดีค่ะ อาการมีไข้ เจ็บคอ เวียนหัว ไอ อาจเป็นอาการของ1.ไข้หวัดธรรมดา เป็นโรคติดต่อทางเดินหายใจ เกิดจากการติดเชื้อไวรัสได้หลายชนิด อาการจะไม่รุนแรง อาการได้แก่ มีไข้ ไอ มีเสมหะ เจ็บคอ เสียงแหบ จาม มีน้ำมูก คัดจมูก ปวดหัว ปวดเมื่อยตัว โดยจะเป็นไม่รุนแรง บางรายมีอาการอาเจียน หรือท้องเสียร่วมด้วยได้ มักหายได้เองใน 1 สัปดาห์ บางรายอาจมีอาการไอต่อเนื่องไปอีกประมาณ 1 สัปดาห์2.ไข้หวัดใหญ่เป็นโรคติดต่อทางเดินหายใจเช่นกัน เกิดจากการติดเชื้อไวรัสกลุ่มอินฟลูเอนซา (Influenza) อาการมักรุนแรงกว่าไข้หวัดธรรมดา ส่วนใหญ่จะหายได้เองเช่นกันในเวลาประมาณ 1 สัปดาห์ แต่อาจมีอาการอ่อนเพลียต่อเนื่องได้นานหลายสัปดาห์ ในบางรายโดยเฉพาะเด็กเล็ก คนสูงอายุ ผู้ที่มีโรคประจำตัว หรือมีภาวะภูมิคุ้มกันต่ำ อาจเสี่ยงต่อการเกิดโรคแทรกซ้อน เช่น ไซนัสอักเสบ หูชั้นกลางอักเสบ ปอดบวม เยื่อหุ้มสมองอักเสบ สมองอักเสบ เยื่อหุ้มหัวใจอักเสบ เป็นต้นในผู้ที่เป็นไข้หวัดใหญ่บางรายอาจมีอาการที่ไม่รุนแรงคล้ายไข้หวัดธรรมดาก็ได้สำหรับการรักษาด้วยตัวเองก็จะเหมือนกัน ได้แก่ การดื่มน้ำมากๆ พักผ่อนเยอะๆ ทานอาหารที่มีประโยชน์โดยเฉพาะผักและผลไม้ งดสูบบุหรี่หรือใกล้ผู้ที่สูบบุหรี่ งดดื่มแอลกอฮอล์ และทานยาบรรเทาตามอาการ เช่น ยาลดไข้ แก้ปวดเมื่อย ได้แก่พาราเซตามอลไอบูโพรเฟนยาแก้ไอ ยาแก้เวียนหัว เป็นต้นแต่หากอาการไม่ดีขึ้นภายใน 1 สัปดาห์ หรือมีอาการอื่นๆ ร่วม เช่น ไข้สูง มีน้ำมูกมาก ปวดหู ไอมาก หอบเหนื่อย หายใจแรง เจ็บหน้าอก ปวดศีรษะรุนแรง อาเจียนมาก ควรรีบไปพบแพทย์โดยค่ะ ขอให้อาการดีขึ้นไวไวนะคะ